మమతా మోహన్ దాస్

మమతా మోహన్‌దాస్ ఒక భారతీయ సినీ నటి, నేపథ్య గాయని. ప్రధానంగా మలయాళ చిత్రాలలోను, కొన్ని తమిళ, తెలుగు సినిమాలలోనూ నటించింది. ఈమెను దర్శకుడు రాజమౌళి తెలుగు తెరకు యమదొంగ చిత్రం ద్వారా పరిచయం చేసాడు. ఆమె రెండు దక్షిణాది ఫిలింఫేర్ పురస్కారాలు, 2006 లో తెలుగులో ఉత్తమ నేపథ్య గాయని పురస్కారాన్ని, 2010 లో మలయాళంలో ఉత్తమ నటి, 2010 లో ఉత్తమ నటిగా కేరళ స్టేట్ ఫిల్మ్ పురస్కారంతో సహా పలు పురస్కారాలను గెలుచుకుంది.

 జీవిత విశేషాలు 
మమతా మోహన్‌దాస్ 1984 నవంబరు 14 న మోహన్‌దాస్, గంగ దంపతులకు మలయాళీ కుటుంబంలో జన్మించింది. వీరి కుటుంబం కన్నూరుకు చెందినది. ఆమె 2002 వరకు బహ్రెయిన్ లోని ఇండియన్ స్కూల్ లో చదువుకుంది. ఆమె బెంగళూరులోని మౌంట్ కార్మెల్ కాలేజీలో బ్యాచిలర్ డిగ్రీ చదివింది . ఆమె ఐబిఎం, కళ్యాణ కేంద్ర వంటి సంస్థలకు ప్రింట్ యాడ్స్ కోసం మోడలింగు చేసింది. మైసూర్ మహారాజా, రేమండ్స్ కోసం ర్యాంప్‌పై మోడలింగు చేసింది. మమత కర్ణాటక, హిందూస్థానీ సంగీతాల్లో శిక్షణ పొందింది.  http://t2.gstatic.com/images?q=tbn:ANd9GcQCo8JF0aqtag5UBNrB-KN6ElgLas1jfw857N68tgL5C4aJauXPgg 

మమతకు 2011 నవంబరు 11 న బహ్రెయిన్ కు చెందిన వ్యాపారవేత్త ప్రజిత్ పద్మనాభన్ తో నిశ్చితార్థం జరిగింది. వీరికి 2011 డిసెంబరు 28 న కోజికోడ్‌లో వివాహం జరిగింది.  2012 డిసెంబరు 12 న, ఈ జంట విడాకుల కోసం దరఖాస్తు చేసుకున్నారు.  

2010 లో మమతకు క్యాన్సర్ సోకింది. 2010 నుండి హాడ్కిన్స్ లింఫోమాతో పోరాడింది.  2013 ఏప్రిల్‌లో, క్యాన్సర్ జబ్బు తిరగబెట్టింది. తిరిగి వైద్యం చేయించుకుని క్యాన్సరు ముక్తురాలైంది.     

 మమతా మోహన్ దాస్ నటించిన తెలుగు చిత్రాలు 
 యమదొంగ
 కృష్ణార్జున
హోమం (2008)
 రుద్రంగి (2023)
 మహారాజ (2024)

 మూలాలు 

వర్గం:తెలుగు సినిమా నటీమణులు
వర్గం:1985 జననాలు
వర్గం:జీవిస్తున్న ప్రజలు
వర్గం:భారతీయ మహిళా గాయకులు
వర్గం:క్యాన్సరు వ్యాధి నుండి కోలుకున్న వ్యక్తులు